A entrada d'os anglicismos d'os sieglos XVIII y XIX en o francés tenió conseqüencias pa l'aragonés. Beluns d'os primers anglicismos arriboron en o castellán a traviés d'o francés. Os anglicismos que plegoron a las parlas alto-aragonesas en estos sieglos lo facioron a traviés de l'occitán travesando os Pireneus u a traviés d'o castellán como luenga oficial de l'admistración y l'actividat cultural. Bi ha autors que consideran que dica a postguerra quasi totz os anglicismos d'o castellán plegaban a traviés de Francia.